title: Vykonávacie nariadenie Komisie (EÚ) 2019/249 z 12. februára 2019, ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií na roky 2020 – 2022

text:
                  13.2.2019

                  SK

                  Úradný vestník Európskej únie

                  L 42/6

         VYKONÁVACIE NARIADENIE KOMISIE (EÚ) 2019/249
         z 12. februára 2019,
         ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií na roky 2020 – 2022
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 8 ods. 3,
         po porade s výborom pre všeobecné preferencie v zmysle článku 39 nariadenia (ES) č. 978/2012,
         keďže:

                     (1)

                     Podľa článku 8 ods. 1 nariadenia (EÚ) č. 978/2012 sa colné preferencie všeobecného opatrenia v rámci všeobecného systému preferencií (ďalej len „VSP“) majú pozastaviť v súvislosti s výrobkami triedy VSP s pôvodom v zvýhodnenej krajine podľa VSP, keď priemerná hodnota dovozu týchto výrobkov z danej zvýhodnenej krajiny podľa VSP do Únie počas troch po sebe nasledujúcich rokov prekročí limity uvedené v prílohe VI k uvedenému nariadeniu.

                     (2)

                     Podľa článku 8 ods. 2 nariadenia (EÚ) č. 978/2012 a na základe obchodných štatistík týkajúcich sa kalendárnych rokov 2012 – 2014 sa vo vykonávacom nariadení Komisie (EÚ) 2016/330 (2) stanovil zoznam tried výrobkov, v prípade ktorých boli colné preferencie pozastavené od 1. januára 2017 do 31. decembra 2019.

                     (3)

                     Podľa článku 8 ods. 3 nariadenia (EÚ) č. 978/2012 má Komisia tento zoznam každé tri roky preskúmať a prijať vykonávací akt s cieľom pozastaviť alebo obnoviť colné preferencie.

                     (4)

                     Aktualizovaný zoznam by sa mal uplatňovať počas obdobia troch rokov od 1. januára 2020. Tento zoznam je založený na obchodných štatistikách týkajúcich sa kalendárnych rokov 2015 – 2017, ktorý bol sprístupnený 1. septembra 2018, a zohľadňuje sa v ňom dovoz zo zvýhodnených krajín podľa VSP uvedených na zozname v prílohe II k nariadeniu (EÚ) č. 978/2012 platnom k uvedenému dátumu. Hodnota dovozu zo zvýhodnených krajín podľa VSP, ktoré od 1. januára 2020 nevyužívajú výhody colných preferencií, sa podľa článku 4 ods. 1 písm. b) nariadenia (EÚ) č. 978/2012 nezohľadňuje,

               PRIJALA TOTO NARIADENIE:

            Článok 1
            Colné preferencie uvedené v článku 7 nariadenia (EÚ) č. 978/2012 sa v prípade dotknutých zvýhodnených krajín podľa VSP pozastavujú pre zoznam výrobkov tried VSP stanovený v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2020 do 31. decembra 2022.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 303, 31.10.2012, s. 1.

            (2)  Vykonávacie nariadenie Komisie (EÚ) 2016/330 z 8. marca 2016, ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 62, 9.3.2016, s. 9).

            PRÍLOHA
            Zoznam tried VSP, pre ktoré sa colné preferencie uvedené v článku 7 nariadenia (EÚ) č. 978/2012 v prípade dotknutých zvýhodnených krajín podľa VSP pozastavujú:

                           Stĺpec A: názov krajiny

                           Stĺpec B: trieda VSP [článok 2 písm. j) nariadenia o VSP]

                           Stĺpec C: opis

                        A

                        B

                        C

                        India

                        S-6a

                        Anorganické a organické chemikálie

                        S-11a

                        Textílie

                        S-14

                        Perly a drahé kovy

                        S-15a

                        Železo, oceľ a predmety zo železa a z ocele

                        S-15b

                        Základné kovy (okrem železa a ocele), predmety zo základných kovov (okrem predmetov zo železa a ocele)

                        S-17a

                        Železničné alebo električkové lokomotívy, koľajové vozidlá

                        S-17b

                        Motorové vozidlá, bicykle, lietadlá a kozmické lode, lode a člny

                        Indonézia

                        S-1a

                        Živé zvieratá a živočíšne výrobky okrem rýb

                        S-3

                        Živočíšne alebo rastlinné oleje, tuky a vosky

                        S-5

                        Nerastné výrobky

                        S-9a

                        Drevo a výrobky z dreva; drevné uhlie

                        Keňa

                        S-2a

                        Živé rastliny a kvetinárske výrobky


title: Vykonávacie nariadenie Komisie (EÚ) 2019/250 z 12. februára 2019 o vzoroch vyhlásení a osvedčení ES pre železničné komponenty interoperability a subsystémy, o vzore vyhlásenia o zhode s povoleným typom železničného vozidla a o ES postupoch overovania subsystémov v súlade so smernicou Európskeho parlamentu a Rady (EÚ) 2016/797, ktorým sa zrušuje nariadenie Komisie (EÚ) č. 201/2011 (Text s významom pre EHP)

text:
                  13.2.2019

                  SK

                  Úradný vestník Európskej únie

                  L 42/9

         VYKONÁVACIE NARIADENIE KOMISIE (EÚ) 2019/250
         z 12. februára 2019
         o vzoroch vyhlásení a osvedčení ES pre železničné komponenty interoperability a subsystémy, o vzore vyhlásenia o zhode s povoleným typom železničného vozidla a o ES postupoch overovania subsystémov v súlade so smernicou Európskeho parlamentu a Rady (EÚ) 2016/797, ktorým sa zrušuje nariadenie Komisie (EÚ) č. 201/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (1), a najmä na jej článok 9 ods. 4, článok 15 ods. 9 a článok 24 ods. 4,
         keďže:

                     (1)

                     Výrobcovia alebo ich splnomocnení zástupcovia, žiadatelia, notifikované orgány a určené orgány by mali používať harmonizované vzory dokumentov, ktoré sa prikladajú k žiadosti o povolenie na uvedenie pevných zariadení do prevádzky alebo žiadosti o povolenie na uvedenie vozidla na trh, s cieľom zjednodušiť posudzovanie uvedených žiadostí zo strany Železničnej agentúry Európskej únie (ďalej len „agentúra“) alebo vnútroštátneho bezpečnostného orgánu a uľahčiť dohľad nad železničným systémom Únie zo strany vnútroštátnych bezpečnostných orgánov.

                     (2)

                     Je potrebné uľahčiť vypracúvanie vyhlásení ES stanovených v smernici (EÚ) 2016/797. Predovšetkým je potrebné uľahčiť vypracúvania vyhlásenia ES o zhode alebo vhodnosti na použitie komponentov interoperability, vyhlásenia ES o overení subsystémov, prechodného vyhlásenia o overení subsystémov a vyhlásenia o zhode s povoleným typom vozidla.

                     (3)

                     Ďalej je potrebné uľahčiť vyhotovenie súboru technickej dokumentácie, ktorý má byť priložený k vyhláseniam ES, a to stanovením vzoru osvedčenia ES o zhode alebo o vhodnosti na použitie komponentu interoperability, osvedčenia ES o overení subsystému vydávaného notifikovaným orgánom a osvedčenia vydávaného určeným orgánom.

                     (4)

                     Vyhlásenie ES o zhode a vyhlásenie ES o vhodnosti na použitie a ich sprievodné dokumenty by mali preukazovať, že komponenty interoperability boli podrobené postupom stanoveným v príslušných technických špecifikáciách interoperability (TSI) na účely posúdenia zhody alebo vhodnosti na použitie a mali by sa v nich uvádzať odkazy na tieto TSI a ďalšie príslušné akty Únie.

                     (5)

                     Vyhlásenie ES o vhodnosti na použitie komponentov interoperability vydávané na základe skúšobnej prevádzky by sa malo považovať za doplňujúce vyhlásenie k vyhláseniu ES o zhode komponentu interoperability.

                     (6)

                     Povaha informácií, ktoré sa majú poskytnúť, by mala umožňovať použitie jedného vzoru, ktorý by zahŕňal vyhlásenie ES o zhode komponentu interoperability, ako aj vyhlásenie ES o vhodnosti na použitie komponentu interoperability.

                     (7)

                     Vyhlásenie ES o overení subsystémov a jeho sprievodné dokumenty by mali preukazovať vykonanie príslušných postupov overovania v súlade s platnými právnymi predpismi Únie a príslušnými vnútroštátnymi predpismi a mali by sa v nich uvádzať odkazy na smernice, TSI a ďalšie príslušné akty Únie, ako aj príslušné vnútroštátne predpisy.

                     (8)

                     S cieľom zabezpečiť, aby subsystém v priebehu času naďalej spĺňal základné požiadavky, by sa vo vyhlásení ES o overení mala odzrkadliť každá zmena, ktorá ho ovplyvňuje, a žiadateľ by mal zaviesť postupy na zabezpečenie priebežnej aktualizácie vyhlásenia ES o overení.

                     (9)

                     ES postup overovania modifikovaného subsystému by mal byť v súlade s článkom 15 smernice (EÚ) 2016/797 a ustanoveniami uplatniteľnými na existujúce subsystémy a vozidlá, ktoré sú stanovené v TSI. Existujúce subsystémy mohli byť uvedené do prevádzky skôr, než sa na ne vzťahoval ES postup overovania, a teda bez vyhlásenia ES o overení. ES postup overovania týkajúci sa zmien týchto subsystémov, uvedených do prevádzky bez vyhlásenia ES o overení, by sa mal obmedziť na tie časti subsystému, ktoré sa zmenili, a ich rozhrania s nezmenenými časťami subsystému. Vyhlásenie ES o overení by sa potom malo týkať zmeneného subsystému.

                     (10)

                     Mal by sa použiť jeden vzor, ktorý by zahŕňal vyhlásenie ES o overení a prípadné zmeny, ktoré by mohli ovplyvniť jeho prvky v priebehu životného cyklu subsystému.

                     (11)

                     Prechodné vyhlásenie o overení subsystému, jeho príloha a sprievodná dokumentácia by mali preukazovať dokončenie etapy príslušného postupu overovania subsystému alebo časti subsystému v súlade s platnými právnymi predpismi Únie a príslušnými vnútroštátnymi predpismi. Malo by obsahovať aj odkazy na smernice, TSI a ďalšie príslušné akty Únie, ako aj príslušné vnútroštátne predpisy.

                     (12)

                     Povaha informácií, ktoré majú byť poskytnuté, umožňuje použitie jedného vzoru, ktorý by zahŕňal osvedčenie EÚ o overení vydané notifikovaným orgánom pre subsystém, osvedčenie EÚ o zhode vydané notifikovaným orgánom pre komponent interoperability, osvedčenie EÚ o vhodnosti na použitie vydané notifikovaným orgánom pre komponent interoperability, ako aj osvedčenie vydané určeným orgánom pre subsystém.

                     (13)

                     Prílohy k vyhláseniu o zhode s povoleným typom vozidla by mali preukazovať dokončenie príslušných postupov overovania v súlade s platnými právnymi predpismi Únie a príslušnými vnútroštátnymi predpismi a mali by sa v nich uvádzať odkazy na smernice, TSI a ďalšie príslušné akty Únie, ako aj príslušné vnútroštátne predpisy.

                     (14)

                     Agentúra 19. decembra 2017 vydala odporúčanie týkajúce sa vyhlásenia ES o overení subsystémov a vzorov uvedených v článku 9 ods. 4, článku 15 ods. 9 a článku 24 ods. 4 smernice (EÚ) 2016/797.

                     (15)

                     Smernicou (EÚ) 2016/797 sa rušia prílohy IV a V k smernici Európskeho parlamentu a Rady 2008/57/ES (2) týkajúce sa obsahu vyhlásenia ES o zhode alebo o vhodnosti na použitie a vyhlásenia ES o overení, a preto by sa mali nahradiť dotknuté ustanovenia.

                     (16)

                     Malo by sa zrušiť nariadenie Komisie (EÚ) č. 201/2011 (3).

                     (17)

                     Opatrenia stanovené v tomto nariadení sú v súlade so stanoviskom výboru uvedeného v článku 51 ods. 1 smernice (EÚ) 2016/797,

               PRIJALA TOTO NARIADENIE:

            Článok 1
            Predmet úpravy
            V tomto nariadení sa stanovuje:

                        a)

                        vzor vyhlásenia ES o zhode alebo o vhodnosti na použitie komponentu interoperability v zmysle článku 9 ods. 2 smernice (EÚ) 2016/797;

                        b)

                        podrobnosti ES postupov overovania subsystémov a vzoru vyhlásenia ES o overení v zmysle článku 15 ods. 9 smernice (EÚ) 2016/797;

                        c)

                        vzor prechodného vyhlásenia o overení subsystému v zmysle článku 15 ods. 9 smernice (EÚ) 2016/797;

                        d)

                        vzor osvedčení o zhode alebo o vhodnosti na použitie komponentu interoperability v zmysle článku 9 ods. 2 a vzor osvedčení o overení subsystému v zmysle článku 15 ods. 9 smernice (EÚ) 2016/797;

                        e)

                        vzor vyhlásenia o zhode s povoleným typom vozidla v zmysle článku 24 ods. 4 smernice (EÚ) 2016/797.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        a)

                        „vyhlásenie ES o zhode“ je vyhlásenie vypracované pre komponent interoperability výrobcom alebo jeho splnomocneným zástupcom, v ktorom výrobca alebo jeho splnomocnený zástupca na vlastnú zodpovednosť vyhlasuje, že príslušný komponent interoperability, ktorý bol podrobený príslušným postupom overovania, je v súlade s príslušnými právnymi predpismi Únie;

                        b)

                        „vyhlásenie ES o vhodnosti na použitie“ je doplňujúce vyhlásenie k vyhláseniu ES o zhode komponentu interoperability, vypracované pre komponent interoperability výrobcom alebo jeho splnomocneným zástupcom, v ktorom výrobca alebo jeho splnomocnený zástupca na vlastnú zodpovednosť vyhlasuje, že príslušný komponent interoperability, ktorý bol podrobený príslušným postupom overovania, spĺňa požiadavky vhodnosti na použitie špecifikované v príslušnej TSI;

                        c)

                        „vyhlásenie ES o overení“ je vyhlásenie vypracované pre subsystém žiadateľom, v ktorom žiadateľ na vlastnú zodpovednosť vyhlasuje, že dotknutý subsystém, ktorý bol podrobený príslušným postupom overovania, spĺňa požiadavky príslušných právnych predpisov Únie a všetkých príslušných vnútroštátnych predpisov;

                        d)

                        „subsystém uvedený do prevádzky bez vyhlásenia ES o overení“ je pevný alebo mobilný subsystém, ktorý bol uvedený do prevádzky skôr, než sa na naň vzťahoval ES postup overovania v súlade so smernicou Rady 96/48/ES (4), smernicou Európskeho parlamentu a Rady 2001/16/ES (5) alebo smernicou 2008/57/ES, a teda bez vyhlásenia ES o overení;

                        e)

                        „prechodné vyhlásenie o overení“ je dokument vypracovaný buď notifikovaným orgánom zvoleným žiadateľom v prípade požiadaviek TSI alebo určeným orgánom v prípade požiadaviek vyplývajúcich z vnútroštátnych predpisov, v ktorom sú zaznamenané výsledky etapy postupu overovania;

                        f)

                        „osvedčenie ES o zhode“ je osvedčenie vydané pre komponent interoperability notifikovaným orgánom a týmto osvedčením sa preukazuje zhoda komponentu interoperability posudzovaného samostatne s technickými špecifikáciami Únie, ktoré majú byť dodržané;

                        g)

                        „osvedčenie ES o vhodnosti na použitie“ je osvedčenie vydané pre komponent interoperability notifikovaným orgánom a týmto osvedčením sa preukazuje vhodnosť na použitie komponentu interoperability, pričom sa komponent posudzuje v rámci svojho železničného prostredia;

                        h)

                        „osvedčenie o overení“ je osvedčenie vydané pre subsystém buď notifikovaným orgánom alebo určeným orgánom, ktorým sa v príslušných prípadoch preukazuje overenie zhody s príslušnými TSI alebo s príslušnými vnútroštátnymi predpismi od etapy konštrukčného návrhu po etapu prijatia pred uvedením subsystému na trh alebo do prevádzky, pričom toto osvedčenie zahŕňa overenie rozhraní príslušného subsystému vo vzťahu k systému, do ktorého je integrovaný;

                        i)

                        „osvedčenie ES o overení“ je osvedčenie vydané pre subsystém notifikovaným orgánom, pričom sa ním preukazuje výlučne overenie zhody s príslušnými TSI;

                        j)

                        „vyhlásenie o zhode s povoleným typom vozidla“ je vyhlásenie vypracované pre vozidlo žiadateľom, v ktorom žiadateľ na vlastnú zodpovednosť vyhlasuje, že príslušné vozidlo, ktoré bolo podrobené príslušným postupom overovania, je v zhode s povoleným typom vozidla a spĺňa požiadavky príslušných právnych predpisov Únie a príslušných vnútroštátnych predpisov;

                        k)

                        „ERADIS ID“ je alfanumerický kód používaný na identifikáciu vyhlásenia ES o zhode alebo vyhlásenia ES o vhodnosti na použitie komponentu interoperability alebo vyhlásenia ES o overení subsystému a je vytvorený v súlade s prílohou VII.

            Článok 3
            Vyhlásenie ES o zhode alebo vyhlásenie ES o vhodnosti na použitie

               1.   Výrobca alebo jeho splnomocnený zástupca vypracuje vyhlásenie ES o zhode komponentu interoperability alebo vyhlásenie ES o vhodnosti na použitie komponentu interoperability v súlade so vzorom stanoveným v prílohe I.

               2.   Vyhlásenie ES o zhode alebo vyhlásenie ES o vhodnosti na použitie je vyhotovené v jednom z úradných jazykov Únie a v tom istom jazyku, v akom sú vyhotovené jeho sprievodné dokumenty.

            Článok 4
            Sprievodné dokumenty k vyhláseniu ES o zhode alebo vyhláseniu ES o vhodnosti na použitie
            K vyhláseniu ES o zhode alebo vyhláseniu ES o vhodnosti na použitie komponentov interoperability sa prikladajú tieto dokumenty:

                        a)

                        osvedčenie ES o zhode a v prípade potreby osvedčenie ES o vhodnosti na použitie;

                        b)

                        technická dokumentácia v súlade s rozhodnutím Komisie 2010/713/EÚ (6).

            Článok 5
            Vyhlásenie ES o overení

               1.   Vyhlásenie ES o overení sa zakladá na informáciách, ktoré vyplývajú z postupov overovania subsystémov stanovených v článku 15 smernice (EÚ) 2016/797 a prílohe IV k uvedenej smernici. Každé vyhlásenie ES o overení obsahuje overenie súladu s právnymi predpismi Únie a v prípade potreby s vnútroštátnymi právnymi predpismi.

               2.   Žiadateľ vypracuje vyhlásenie ES o overení v súlade so vzorom stanoveným v prílohe II a v súlade so vzorom stanoveným v prílohe III, keď sa vzťahuje na subsystém, ktorý bol pôvodne uvedený do prevádzky bez vyhlásenia ES o overení.

               3.   Vyhlásenie ES o overení je vyhotovené v jednom z úradných jazykov Únie a v tom istom jazyku, v akom sú vyhotovené jeho sprievodné dokumenty.

            Článok 6
            Postup overovania pri zmene subsystému

               1.   V prípade zmeny subsystému žiadateľ analyzuje zmenu a posúdi jej vplyv na vyhlásenie ES o overení.

               2.   Ak má daná zmena vplyv na platnosť určitého prvku príslušného vyhlásenia ES o overení, žiadateľ aktualizuje vyhlásenie ES o overení alebo vypracuje nové vyhlásenie ES o overení. Vždy, keď sa vyžaduje nové povolenie podľa kritérií stanovených v článku 18 ods. 6 a článku 21 ods. 12 smernice (EÚ) 2016/797, vypracuje sa nové vyhlásenie ES o overení.

               3.   Ak má zmena vplyv na základný parameter, žiadateľ posúdi potrebu ES postupu overovania stanoveného v článku 15 smernice (EÚ) 2016/797 a prílohe IV k uvedenej smernici, a ak sa vyžaduje, vykoná ho pre zmenený subsystém.

            Článok 7
            Postup overovania pri zmene subsystému uvedeného do prevádzky bez vyhlásenia ES o overení

               1.   V prípade zmeny subsystému uvedeného do prevádzky bez vyhlásenia ES o overení žiadateľ analyzuje zmenu a posúdi jej vplyv na existujúcu dokumentáciu týkajúcu sa konštrukčného návrhu a údržby.

               2.   Ak sa vykoná zmena subsystému, ktorá má vplyv na základný parameter, žiadateľ posúdi potrebu ES postupu overovania, a ak sa vyžaduje, vykoná ho v súlade s článkom 15 smernice (EÚ) 2016/797.

               3.   Orgán posudzovania zhody posudzuje len tie časti subsystému, ktoré sa zmenili, a rozhrania s nezmenenými časťami subsystému.

               4.   Žiadateľ vypracuje vyhlásenie ES o overení celého subsystému, a to v podobe vyhlásenia na vlastnú zodpovednosť, že:

                           a)

                           zmenená časť a rozhrania s nezmenenými časťami subsystému boli podrobené príslušným postupom overovania a sú v súlade s príslušnými právnymi predpismi Únie a prípadnými príslušnými vnútroštátnymi predpismi;

                           b)

                           nezmenená časť bola uvedená do používania v železničnom systéme a zachováva sa v konštrukčnom prevádzkovom stave od dátumu uvedenia do používania v železničnom systéme až do dátumu vypracovania vyhlásenia ES o overení.

            Článok 8
            Prechodné vyhlásenie o overení

               1.   Prechodné vyhlásenie o overení sa zakladá na tých istých príslušných moduloch posudzovania zhody, ako sú moduly použité na účely vydania osvedčenia o overení subsystému.

               2.   Notifikovaný orgán alebo určený orgán vypracuje prechodné vyhlásenie o overení v súlade so vzorom stanoveným v prílohe IV.

               3.   Prechodné vyhlásenie o overení sa vyhotoví v jednom z úradných jazykov Únie a v tom istom jazyku, v akom sú vyhotovené jeho sprievodné dokumenty.

            Článok 9
            Osvedčenia o zhode alebo o vhodnosti na použitie a o overení
            Osvedčenie o overení subsystému, osvedčenie ES o overení a osvedčenie ES o zhode alebo o vhodnosti na použitie komponentov interoperability sa vypracúvajú v súlade so vzorom stanoveným v prílohe V.

            Článok 10
            Vyhlásenie o zhode s povoleným typom vozidla

               1.   Žiadateľ vypracuje vyhlásenie o zhode s povoleným typom vozidla v súlade so vzorovou štruktúrou stanovenou v prílohe VI.

               2.   Vyhlásenie o zhode s povoleným typom vozidla sa vyhotoví v jednom z úradných jazykov Únie a v tom istom jazyku, v akom sú vyhotovené jeho sprievodné dokumenty.

            Článok 11
            Zrušenie
            Nariadenie (EÚ) č. 201/2011 sa zrušuje s účinnosťou od 16. júna 2019.
            Príloha k nariadeniu (EÚ) č. 201/2011 sa naďalej uplatňuje do 16. júna 2020 na vyhlásenie o zhode s typom v zmysle článku 26 ods. 4 smernice 2008/57/ES v tých členských štátoch, ktoré podali oznámenie agentúre a Komisii v súlade s článkom 57 ods. 2 smernice (EÚ) 2016/797.

            Článok 12
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 16. júna 2019 v členských štátoch, ktoré nepredložili agentúre a Komisii oznámenie v súlade s článkom 57 ods. 2 smernice (EÚ) 2016/797.
            Článok 11 sa uplatňuje od 16. júna 2019 v členských štátoch, ktoré predložili agentúre a Komisii oznámenie o úmysle predĺžiť lehotu na transpozíciu smernice (EÚ) 2016/797 v súlade s jej článkom 57 ods. 2
            Od 16. júna 2020 sa uplatňuje vo všetkých členských štátoch.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 138, 26.5.2016, s. 44.

            (2)  Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).

            (3)  Nariadenie Komisie (EÚ) č. 201/2011 z 1. marca 2011 o vzore vyhlásenia o zhode s povoleným typom železničného vozidla (Ú. v. EÚ L 57, 2.3.2011, s. 8).

            (4)  Smernica Rady 96/48/ES z 23. júla 1996 o interoperabilite systému transeurópskych vysokorýchlostných železníc (Ú. v. ES L 235, 17.9.1996, s. 6).

            (5)  Smernica Európskeho parlamentu a Rady 2001/16/ES z 19. marca 2001 o interoperabilite transeurópskej konvenčnej železničnej sústavy (Ú. v. ES L 110, 20.4.2001, s. 1).

            (6)  Rozhodnutie Komisie 2010/713/EÚ z 9. novembra 2010 o moduloch na postupy posudzovania zhody, vhodnosti na použitie a overenia ES, ktoré sa majú použiť v technických špecifikáciách pre interoperabilitu prijatých podľa smernice Európskeho parlamentu a Rady 2008/57/ES (Ú. v. EÚ L 319, 4.12.2010, s. 1).

            PRÍLOHA I
            VZOR VYHLÁSENIA ES O ZHODE ALEBO VHODNOSTI NA POUŽITIE KOMPONENTOV INTEROPERABILITY

               Vyhlásenie ES o zhode alebo vhodnosti na použitie komponentov interoperability

            Identifikačné číslo vyhlásenia ES [ERADIS ID] (1)

            Podpísaný výrobca alebo splnomocnený zástupca

               [Obchodné meno]

               [Úplná poštová adresa]

            Vyhlasujem na vlastnú zodpovednosť, že tento komponent interoperability (2):

               [Názov/krátky opis komponentu interoperability, jedinečná identifikácia komponentu interoperability],

            ktorý je predmetom tohto vyhlásenia, je v súlade s príslušnými právnymi predpismi Únie:

               [Názov (názvy) smernice (smerníc); názov (názvy) TSI; názov (názvy) európskych špecifikácií]

            bol posúdený týmto notifikovaným orgánom:

               [Obchodné meno]

               [Registračné číslo]

               [Úplná adresa]

            v súlade s týmto schválením (schváleniami) a/alebo osvedčením (osvedčeniami):

               [Schválenie(-a), dátum vydania] [Číslo(-a) osvedčenia(-í), dátum vydania]

            Uplatňujú sa tieto podmienky použitia a ďalšie obmedzenia (3):

               [Zoznam alebo odkaz na zoznam podmienok použitia a ďalších obmedzení]

            Na účely vyhlásenia zhody sa uplatnili tieto postupy:

               [Moduly, ktoré si výrobca zvolil na posúdenie komponentu interoperability]

            Zoznam príloh

               [Názvy príloh (technická dokumentácia alebo súbor technickej dokumentácie, ktoré sú priložené k vyhláseniu ES o zhode alebo vhodnosti na použitie)] (4)

            Dňa:

               [Dátum DD/MM/RRRR]

            Podpis výrobcu/splnomocneného zástupcu

               [Meno, priezvisko]

               (1)  Účelom informácií v hranatých zátvorkách [ ] je pomôcť používateľovi, aby správne a úplne vyplnil vzor.

               (2)  Opis komponentu interoperability musí umožňovať jeho jedinečnú identifikáciu a vysledovateľnosť.

               (3)  Ak sa odkazuje na zoznam podmienok použitia a iných obmedzení, musí mať k takému zoznamu prístup povoľujúci subjekt.

               (4)  Technická dokumentácia v súlade s rozhodnutím 2010/713/EÚ.

            PRÍLOHA II
            VZOR VYHLÁSENIA ES O OVERENÍ SUBSYSTÉMU

               Vyhlásenie ES o overení subsystému

            Identifikačné číslo vyhlásenia ES [ERADIS ID] (1)

            Podpísaný žiadateľ:

               [Obchodné meno]

               [Úplná poštová adresa]

            Vyhlasujem na vlastnú zodpovednosť, že tento subsystém (2):

               [Názov/krátky opis subsystému, jedinečná identifikácia subsystému],

            ktorý je predmetom tohto vyhlásenia, bol podrobený príslušným postupom overovania a je v súlade s príslušnými právnymi predpismi Únie a prípadnými príslušnými vnútroštátnymi predpismi:

               [Odkaz na: smernicu(-e); TSI; príslušné vnútroštátne predpisy]

            bol posúdený týmito orgánmi posudzovania zhody:

                        Notifikovaný orgán:

                           Obchodné meno

                           Registračné číslo

                           Úplná adresa

                        Určený orgán:

                           Obchodné meno

                           Identifikačné číslo

                           Úplná adresa

                        Orgán posudzovania [Posudzovanie rizík]:

                           Obchodné meno

                           Identifikačné číslo

                           Úplná adresa

                  v súlade s týmto osvedčením (osvedčeniami) a/alebo správou (správami):

               [Číslo(-a) osvedčenia(-í), číslo(-a) správy (správ), dátum(-y) vydania]

            Uplatňujú sa tieto podmienky použitia a ďalšie obmedzenia (3):

               [Zoznam alebo odkaz na zoznam podmienok použitia a ďalších obmedzení]

            Na účely vyhlásenia zhody sa uplatnili tieto postupy:

               [Moduly, ktoré si žiadateľ zvolil na overenie subsystému]

            Identifikácia súboru technickej dokumentácie, ktorý je priložený k tomuto vyhláseniu

               [Odkaz na súbor technickej dokumentácie, ktorý je priložený k vyhláseniu ES o overení subsystému v súlade s článkom 15 ods. 4 smernice (EÚ) 2016/797]

            Odkaz na predchádzajúce vyhlásenie ES o overení (podľa potreby)

               [Áno/Nie]

            Dňa:

               [Dátum DD/MM/RRRR]

            Podpis žiadateľa
            Meno, priezvisko

               (1)  Účelom informácií v hranatých zátvorkách [ ] je pomôcť používateľovi, aby správne a úplne vyplnil vzor.

               (2)  Opis subsystému musí umožňovať jeho jedinečnú identifikáciu a vysledovateľnosť.

               (3)  Ak sa odkazuje na zoznam podmienok použitia a iných obmedzení, musí mať k takému zoznamu prístup povoľujúci subjekt.

            PRÍLOHA III
            VZOR VYHLÁSENIA ES O OVERENÍ SUBSYSTÉMU PÔVODNE UVEDENÉHO DO PREVÁDZKY BEZ VYHLÁSENIA ES

               Vyhlásenie ES o overení subsystému

            Identifikačné číslo vyhlásenia ES [ERADIS ID] (1)

            Podpísaný žiadateľ:

               [Obchodné meno]

               [Úplná poštová adresa]

            Vyhlasujem na vlastnú zodpovednosť, že v prípade subsystému, ktorý je predmetom tohto vyhlásenia (2):

               [Názov/krátky opis subsystému, jedinečná identifikácia subsystému]

            Zmenená časť subsystému:

               [Názov/krátky opis častí subsystému]

            bola podrobená príslušným postupom overovania a je v súlade s príslušnými právnymi predpismi Únie a prípadnými relevantnými vnútroštátnymi predpismi:

               [Odkaz na: smernicu(-e); TSI; príslušné vnútroštátne predpisy]

            bola posúdená týmito orgánmi posudzovania zhody:

                        Notifikovaný orgán:

                           Obchodné meno

                           Registračné číslo

                           Úplná adresa

                        Určený orgán:

                           Obchodné meno

                           Identifikačné číslo

                           Úplná adresa

                        Orgán posudzovania [Posudzovanie rizík]:

                           Obchodné meno

                           Identifikačné číslo

                           Úplná adresa

                  v súlade s týmto osvedčením (osvedčeniami) a/alebo správou (správami):

               [Číslo(-a) osvedčenia(-í), číslo(-a) správy (správ), dátum(-y) vydania]

            Nezmenená časť subsystému, ktorý je predmetom tohto vyhlásenia, bola uvedená do používania v železničnom systéme a zachováva sa v konštrukčnom prevádzkovom stave od dátumu uvedenia do používania v železničnom systéme až do dátumu vypracovania vyhlásenia ES o overení.
            Uplatňujú sa tieto podmienky použitia a ďalšie obmedzenia (3):

               [Zoznam alebo odkaz na zoznam podmienok použitia a ďalších obmedzení]

            Na účely vyhlásenia zhody sa uplatnili tieto postupy:

               [Moduly, ktoré si žiadateľ zvolil na overenie subsystému]

            Identifikácia súboru technickej dokumentácie, ktorý je priložený k tomuto vyhláseniu

               [Odkaz na súbor technickej dokumentácie, ktorý je priložený k vyhláseniu ES o overení subsystému v súlade s článkom 15 ods. 4 smernice (EÚ) 2016/797]

            Odkaz na predchádzajúce vyhlásenie ES o overení (podľa potreby)

               [Áno/Nie]

            Dňa:

               [Dátum DD/MM/RRRR]

            Podpis žiadateľa
            Meno, priezvisko

               (1)  Účelom informácií v hranatých zátvorkách [ ] je pomôcť používateľovi, aby správne a úplne vyplnil vzor.

               (2)  Opis subsystému musí umožňovať jeho jedinečnú identifikáciu a vysledovateľnosť.

               (3)  Ak sa odkazuje na zoznam podmienok použitia a iných obmedzení, musí mať k takému zoznamu prístup povoľujúci subjekt.

            PRÍLOHA IV
            VZOR PRECHODNÉHO VYHLÁSENIA O OVERENÍ

               Prechodné vyhlásenie o overení

            Číslo [jedinečné identifikačné číslo PVO zabezpečujúce vysledovateľnosť dokumentu] (1)

            Predmet posúdenia (2):

               [Jedinečné identifikačné číslo subsystému alebo časti subsystému: identifikácia celého subsystému alebo jeho časti a etapy postupu overovania v súlade s oddielom 2.2.3 prílohy IV k smernici (EÚ) 2016/797]

            Žiadateľ a podľa potreby aj výrobca a miesta výroby:

               [Názov (názvy), adresa(-y)]

            Požiadavky na posudzovanie:

               [Odkazy na: smernicu(-e), TSI, neuplatňovanie TSI, príslušné vnútroštátne predpisy, európske špecifikácie, iné prijateľné prostriedky preukázania zhody]

            Uplatnený(-é) modul(-y):

               [Moduly, ktoré si žiadateľ zvolil na posúdenie subsystému alebo časti subsystému, a etapy overovania]

            Výsledok posúdenia/auditu:

               [Vrátane odkazu na správu o posúdení/audite]

            Uplatňujú sa tieto podmienky a obmedzenia použitia (3):

               [Zoznam alebo odkaz na zoznam podmienok a obmedzení použitia]

            Príloha k PVO (4) (podľa potreby)

               [Áno/Nie]

            Sprievodné dokumenty k tomuto prechodnému vyhláseniu o overení:

               [Odkaz na sprievodné dokumenty; zoznam alebo súbor dokumentov použitých pri posudzovaní]

            Platnosť:

               [Lehota a podmienky platnosti prechodného vyhlásenia o overení]

            Dňa:

               [Dátum DD/MM/RRRR]

                           Notifikovaný orgán

                           Podpis

                           Meno, priezvisko

                           [ALEBO]

                           Určený orgán

                           Podpis

                           Meno, priezvisko

                           Obchodné meno

                           Obchodné meno

                           Registračné číslo

                           Identifikačné číslo

                           Úplná adresa

                           Úplná adresa

                  Strana 1[/čč]

               Príloha k prechodnému vyhláseniu o overení [podľa potreby]

            Číslo [jedinečné identifikačné číslo PVO]

            Predmet posúdenia:

               [Jedinečné identifikačné číslo subsystému alebo časti subsystému: identifikácia celého subsystému alebo jeho časti a etapy postupu overovania v súlade s oddielom 2.2.3 prílohy IV k smernici (EÚ) 2016/797]

            Dňa:

               [Dátum DD/MM/RRRR]

                           Notifikovaný orgán

                           Podpis

                           Meno, priezvisko

                           [ALEBO]

                           Určený orgán

                           Podpis

                           Meno, priezvisko

                           Obchodné meno

                           Obchodné meno

                           Registračné číslo

                           Identifikačné číslo

                           Úplná adresa

                           Úplná adresa

                  Strana č/čč

               (1)  Účelom informácií v hranatých zátvorkách [ ] je pomôcť používateľovi pri vypĺňaní vzoru.

               (2)  Opis subsystému alebo časti subsystému musí umožňovať jeho jedinečnú identifikáciu a vysledovateľnosť.

               (3)  Ak sa odkazuje na zoznam podmienok použitia a iných obmedzení, musí mať k takému zoznamu prístup povoľujúci subjekt.

               (4)  Medzi osvedčené postupy patrí vydávanie prechodného vyhlásenia o overení ako jednostránkového dokumentu. Ak sa príslušné informácie pre toto vyhlásenie nevojdú na jednu stranu, v prílohe je dostatok miesta pre prípadné ostatné príslušné informácie, ktoré je potrebné uviesť.

            PRÍLOHA V
            VZOR OSVEDČENIA

               Osvedčenie [ES] (1)
               o [zhode/vhodnosti na použitie/overení]

            Číslo [jedinečné identifikačné číslo osvedčenia] (2)

            Predmet posúdenia (3):

               [Jedinečná identifikácia komponentu interoperability alebo subsystému]

            Žiadateľ a podľa potreby aj výrobca a miesta výroby:

               [Názov (názvy), adresa(-y)]

            Požiadavky na posudzovanie:

               [Odkazy na: smernicu(-e), TSI, príslušné vnútroštátne predpisy, európske špecifikácie, iné prijateľné prostriedky preukázania zhody]

            Uplatnený(-é) modul(-y):

               [Modul(-y), ktorý(-é) si žiadateľ zvolil na posúdenie komponentu interoperability alebo subsystému]

            Výsledok posúdenia/auditu:

               [Vrátane odkazu na správu o posúdení/audite]

            Uplatňujú sa tieto podmienky a obmedzenia použitia (4):

               [Zoznam alebo odkaz na zoznam podmienok a obmedzení použitia]

            Príloha (5) (podľa potreby):

               [Áno/Nie]

            Sprievodná dokumentácia k tomuto osvedčeniu [ES] (1):

               [Odkaz na sprievodné dokumenty; zoznam alebo súbor dokumentov použitých pri posudzovaní]

            Platnosť:

               [Lehota a podmienky platnosti osvedčenia]

            Dňa:

               [Dátum DD/MM/RRRR]

                           Notifikovaný orgán

                           Podpis

                           Meno, priezvisko

                           [ALEBO]

                           Určený organ

                           Podpis

                           Meno, priezvisko

                           Obchodné meno

                           Obchodné meno

                           Registračné číslo

                           Identifikačné číslo

                           Úplná adresa

                           Úplná adresa

                  Strana 1[/čč]

               Príloha k osvedčeniu [ES] (1)
               [podľa

                  potreby
                (6)
               ]

            Číslo [jedinečné identifikačné číslo osvedčenia]
            Predmet posúdenia:

               [Jedinečná identifikácia komponentu interoperability alebo subsystému]

            Dňa:

               [Dátum DD/MM/RRRR]

                           Notifikovaný orgán

                           Podpis

                           Meno, priezvisko

                           [ALEBO]

                           Určený orgán

                           Podpis

                           Meno, priezvisko

                           Obchodné meno

                           Obchodné meno

                           Registračné číslo

                           Identifikačné číslo

                           Úplná adresa

                           Úplná adresa

                  strana č/čč

               (1)  Označenie „ES“ sa vzťahuje len na osvedčenia vydané notifikovaným orgánom vrátane osvedčení vzťahujúcich sa na úlohy notifikovaného orgánu aj určeného orgánu, ak ide o ten istý subjekt. Označenie „ES“ sa vynecháva na osvedčeniach, ktoré vydal určený orgán.

               (2)  Účelom informácií v hranatých zátvorkách [ ] je len pomôcť používateľovi, aby správne a podrobne vyplnil vzor.

               (3)  Opis komponentu interoperability alebo subsystému musí umožňovať jeho jedinečnú identifikáciu a vysledovateľnosť.

               (4)  Ak sa odkazuje na zoznam podmienok použitia a iných obmedzení, musí mať k takému zoznamu prístup povoľujúci subjekt.

               (5)  Medzi osvedčené postupy patrí vydávanie osvedčení ako jednostránkového dokumentu. Ak sa príslušné informácie pre osvedčenie nevojdú na jednu stranu, v prílohe je dostatok miesta pre prípadné ostatné príslušné informácie, ktoré je potrebné uviesť.

               (6)  Medzi osvedčené postupy patrí vydávanie osvedčení ako jednostránkového dokumentu. Ak sa príslušné informácie pre osvedčenie nevojdú na jednu stranu, v prílohe je dostatok miesta pre prípadné ostatné príslušné informácie, ktoré je potrebné zohľadniť.

            PRÍLOHA VI
            VZOR VYHLÁSENIA O ZHODE S POVOLENÝM TYPOM VOZIDLA

               Vyhlásenie o zhode s povoleným typom vozidla

            Podpísaný
            žiadateľ
            [Obchodné meno] (1)

            [Úplná adresa]
            Vyhlasujem na vlastnú zodpovednosť, že vozidlo [európske číslo vozidla/predbežne rezervované číslo vozidla/dohodnutý spôsob identifikácie], (2) ktoré je predmetom tohto vyhlásenia:

                        —

                        sa zhoduje s povoleným typom vozidla [číslo Európskeho registra povolených typov vozidiel (ERATV) typu/verzie/variantu vozidla]

                        —

                        je v súlade s príslušnými právnymi predpismi Únie a vnútroštátnymi právnymi predpismi, ako sa uvádzajú v prílohách k tomuto vyhláseniu,

                        —

                        podstúpilo všetky postupy overovania nevyhnutné na vypracovanie tohto vyhlásenia.

                  Zoznam príloh (3)

               [Názvy príloh]

            Podpísané v mene [meno žiadateľa]

            V [miesto] [dátum DD/MM/RRRR]

               [meno, funkcia], [podpis]

               (1)  Účelom informácií v hranatých zátvorkách [ ] je pomôcť používateľovi, aby správne a podrobne vyplnil vzor.

               (2)  Na identifikáciu existujúceho vozidla sa použije existujúce európske číslo vozidla (EVN) v čase vypracovania tohto vyhlásenia.
            Ak v okamihu vypracovania tohto vyhlásenia ešte novému vozidlu nie je pridelené predbežne rezervované číslo vozidla v súlade s vykonávacím rozhodnutím Komisie (EÚ) 2018/1614 (Ú. v. EÚ L 268, 26.10.2018, s. 53), vozidlo sa identifikuje na základe iného identifikačného systému schváleného žiadateľom a povoľujúcim subjektom.
            V súlade s bodom 3 oddielu 3.2.1 prílohy II k uvedenému rozhodnutiu sa predbežne rezervované číslo vozidla pri registrácii stáva európskym číslom vozidla (EVN).

               (3)  Prílohy zahŕňajú kópie vyhlásenia(-í) ES o overení subsystému(-ov).

            PRÍLOHA VII
            ŠTRUKTÚRA A OBSAH IDENTIFIKAČNÉHO ČÍSLA VYHLÁSENIA ES
            Každému vyhláseniu ES o zhode alebo vhodnosti na použitie komponentu interoperability a vyhláseniu ES o overení subsystému sa priradí alfanumerický kód zložený z dvoch písmen a 24 číslic v takomto zložení:

                        CC

                        RRRRRRRRRRRRRR

                        YYYY

                        NNNNNN

                        Kód krajiny
                        (dve písmená)

                        Národné registračné číslo žiadateľa
                        (14 číslic)

                        Rok
                        (4 číslice)

                        Poradové číslo
                        (6 číslic)

                        Pole 1

                        Pole 2

                        Pole 3

                        Pole 4

               POLE 1 – Kód krajiny (2 písmená)

            Kód krajiny sa pridelí na základe normy ISO 3166.

               POLE 2 – Národné registračné číslo žiadateľa (14-miestne číslo)

            Národné registračné číslo žiadateľa je právne registračné/identifikačné číslo, ktoré prideľuje daňový úrad alebo obchodný register alebo iný orgán, ktorý eviduje spoločnosti v členskom štáte.
            Ak má číslo menej než štrnásť číslic, prvé číslice sa nevypĺňajú (00), rovnako ako v prípade poradového čísla.

               POLE 3 – Rok (4 číslice)

            Toto pole označuje rok vydania dokumentu.

               POLE 4 – Poradové číslo (6 číslic)

            Poradové číslo je číslo narastajúce o jednu jednotku vždy pri vydaní vyhlásenia.
            Poradové číslo sa každý rok vynuluje.
            Poradové číslo sa vzťahuje na vydávajúci orgán.


title: Vykonávacie nariadenie Komisie (EÚ) 2019/251 z 12. februára 2019 o konečných antidumpingových clách uložených na dovoz od spoločnosti Hubei Xinyegang Steel Co., Ltd., ktorým sa mení vykonávacie nariadenie (EÚ) 2015/2272, ktorým sa ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike

text:
                  13.2.2019

                  SK

                  Úradný vestník Európskej únie

                  L 42/25

         VYKONÁVACIE NARIADENIE KOMISIE (EÚ) 2019/251
         z 12. februára 2019
         o konečných antidumpingových clách uložených na dovoz od spoločnosti Hubei Xinyegang Steel Co., Ltd., ktorým sa mení vykonávacie nariadenie (EÚ) 2015/2272, ktorým sa ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 266,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (ďalej len „základné nariadenie“) (1), a najmä na jeho článok 11 ods. 2,
         keďže:

            SÚVISLOSTI A ROZSUDKY SÚDNEHO DVORA

                     (1)

                     Nariadením Rady (ES) č. 926/2009 (2) sa uložili konečné antidumpingové clá na dovoz určitých bezšvíkových rúr a rúrok zo železa alebo ocele (ďalej len „BRR“) s pôvodom v Čínskej ľudovej republike (ďalej len „ČĽR“).

                     (2)

                     Jeden z vyvážajúcich výrobcov BRR v ČĽR Hubei Xinyegang Steel Co., Ltd. (ďalej len „Hubei“) podal v decembri 2009 na Všeobecný súd žalobu o neplatnosť nariadenia (ES) č. 926/2009. Všeobecný súd rozsudkom z 29. januára 2014 vo veci T-528/09 (3) zrušil nariadenie (ES) č. 926/2009 v rozsahu, v akom sa ním ukladajú antidumpingové clá na dovoz BRR vyrobených spoločnosťou Hubei a vyberajú predbežné clá uložené na tento dovoz.

                     (3)

                     Niekoľko výrobcov BRR z Únie v apríli 2014 napadlo tento rozsudok na Súdnom dvore Európskej únie vo veciach C-186/14 P a C-193/14 P (4).

                     (4)

                     Komisia medzitým 7. decembra 2015 na základe žiadosti o revízne prešetrovanie pred uplynutím platnosti podľa článku 11 ods. 2 nariadenia Rady (ES) č. 1225/2009 (5) predĺžila vykonávacím nariadením (EÚ) 2015/2272 (6) platnosť ciel na dovoz BRR z ČĽR vrátane tých, ktoré sa uplatňovali na BRR vyrobené spoločnosťou Hubei.

                     (5)

                     Súdny dvor Európskej únie 7. apríla 2016 vo svojom rozsudku v spojených veciach C-186/14 P a C-193/14 P zamietol odvolania podané proti rozsudku Všeobecného súdu vo veci T-528/09, čím potvrdil rozhodnutie Všeobecného súdu.

                     (6)

                     V záujme uvedenia týchto rozsudkov do účinnosti útvary Komisie 3. júna 2016 odstránili názov spoločnosti Hubei zo skupiny spoločností uvedených pod doplnkovým kódom TARIC A950 a samostatne uviedli spoločnosť Hubei pod doplnkový kód TARIC C129 (takzvané „rozhodnutie Komisie z 3. júna 2016“). Úprava kódu TARIC zohľadňovala zrušenie antidumpingových ciel na dovoz BRR vyrobených spoločnosťou Hubei Súdnym dvorom.

            KONANIA PRED VŠEOBECNÝM SÚDOM VO VECI T-364/16

                     (7)

                     Niekoľko výrobcov BRR z Únie podalo 7. júna 2016 na Všeobecný súd žalobu o neplatnosť zmien vykonaných v databáze TARIC. Všeobecný súd rozsudkom z 18. októbra 2018 vo veci T-364/16 (7) zrušil takzvané rozhodnutie Komisie z 3. júna 2016 odstrániť spoločnosť Hubei zo zoznamu spoločností uvedených pod doplnkovým kódom TARIC A950 a uviesť ho pod doplnkovým kódom TARIC C129.

                     (8)

                     Všeobecný súd vo svojom rozsudku vo veci T-364/16 potvrdil, že Komisia správne zastávala názor, že na vyhovenie uvedeným skorším rozsudkom zo 7. apríla 2016 a z 29. januára 2014 je v súlade s článkom 266 Zmluvy o fungovaní Európskej únie potrebné, aby sa antidumpingové clá stanovené vo vykonávacom nariadení (EÚ) 2015/2272 ďalej za tovar vyrobený spoločnosťou Hubei nevyberali (8).

                     (9)

                     Všeobecný súd však dospel k záveru, že zrušenie nariadenia (ES) č. 926/2009, pokiaľ sa týka spoločnosti Hubei, nemôže automaticky znamenať odstránenie ustanovení vykonávacieho nariadenia (EÚ) 2015/2272, ktoré neboli zrušené súdmi Európskej únie (9), z právneho poriadku EÚ. Keďže sa teda musí predpokladať zákonnosť vykonávacieho nariadenia (EÚ) 2015/2272, Komisia ho mala zmeniť alebo zrušiť nariadením (10).

            ZMENA ANTIDUMPINGOVÝCH OPATRENÍ

                     (10)

                     Vzhľadom na zistenia Všeobecného súdu vo veci T-364/16 a v súlade s pravidlom rovnocennosti formy by sa malo vykonávacie nariadenie (EÚ) 2015/2272 zmeniť tak, aby sa spoločnosť Hubei vyňala z rozsahu pôsobnosti antidumpingových opatrení uplatniteľných na dovoz BRR z ČĽR so spätnou účinnosťou k dátumu nadobudnutia účinnosti uvedeného nariadenia.

                     (11)

                     O vrátenie alebo odpustenie by sa mali požiadať vnútroštátne colné orgány v súlade s uplatniteľnými colnými predpismi.

                     (12)

                     Vzhľadom na nedávnu judikatúru Súdneho dvora (11) je vhodné stanoviť sadzbu úrokov z omeškania, ktorá sa má zaplatiť v prípade vrátenia konečného cla. Je tomu tak preto, že relevantné platné ustanovenia o clách takúto úrokovú sadzbu nestanovujú a uplatňovanie vnútroštátnych pravidiel by viedlo k neprimeraným narušeniam medzi hospodárskymi subjektmi v závislosti od toho, v ktorom členskom štáte by sa uskutočnilo colné konanie.

                     (13)

                     Komisia 13. decembra 2018 oznámila zainteresovaným stranám svoj zámer zmeniť vykonávacie nariadenie (EÚ) 2015/2272 s cieľom odstrániť spoločnosť Hubei zo zoznamu spoločností, na ktorých výrobky je uložené antidumpingové clo, ako aj odôvodnenie, ktoré je základom zmeny. Neboli doručené nijaké pripomienky.

                     (14)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1

               1.   Konečné antidumpingové clá, ktoré vznikli pri dovoze dotknutého výrobku od spoločnosti Hubei Xinyegang Steel Co., Ltd. do Únie podľa vykonávacieho nariadenia (EÚ) 2015/2272, sa vrátia alebo odpustia. O vrátenie alebo odpustenie cla treba požiadať vnútroštátne colné orgány v súlade s platnými colnými predpismi.

               2.   Sadzbou úrokov z omeškania, ktoré sa majú zaplatiť v prípade vrátenia, z ktorého vyplýva nárok na platbu úrokov z omeškania, je sadzba, ktorú Európska centrálna banka uplatňuje na svoje hlavné refinančné operácie, uverejnená v sérii C Úradného vestníka Európskej únie a platná v prvý kalendárny deň mesiaca splatnosti pohľadávky, zvýšená o jeden percentuálny bod.

            Článok 2
            Vykonávacie nariadenie (EÚ) 2015/2272 sa mení takto:

                        1.

                        Článok 1 ods. 2 sa nahrádza takto:

                           „2.   Sadzba konečného antidumpingového cla uplatniteľná na čistú frankocenu na hranici Únie pred preclením v prípade výrobkov opísaných v odseku 1 a vyrobených ďalej uvedenými spoločnosťami je takáto:

                                       Spoločnosť

                                       Sadzba antidumpingového cla (v %)

                                       Doplnkový kód TARIC

                                       Shandong Luxing Steel Pipe Co., Ltd., Qingzhou City, ČĽR

                                       17,7

                                       A949

                                       Ostatné spolupracujúce spoločnosti uvedené v prílohe

                                       27,2

                                       A950

                                       Všetky ostatné spoločnosti

                                       39,2

                                       A999

                                 Na výrobky opísané v odseku 1 a vyrobené spoločnosťou Hubei Xinyegang Steel Co., Ltd. sa neuplatňuje žiadne antidumpingové clo. Pre spoločnosť Hubei Xinyegang Steel Co., Ltd. sa stanovuje doplnkový kód TARIC C129.“

                        2.

                        Tabuľka v prílohe sa nahrádza takto:

                                    „Názov spoločnosti

                                    Mesto

                                    Hebei Hongling Seamless Steel Pipes Manufacturing Co., Ltd.

                                    Handan

                                    Hengyang Valin MPM Co., Ltd.

                                    Hengyang

                                    Hengyang Valin Steel Tube Co., Ltd.

                                    Hengyang

                                    Jiangsu Huacheng Industry Group Co., Ltd.

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd.

                                    Chengdu

                                    Shenyang Xinda Co., Ltd.

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd.

                                    Wuxi

                                    Wuxi Dongwu Pipe Industry Co., Ltd.

                                    Wuxi

                                    Wuxi Seamless Oil Pipe Co., Ltd.

                                    Wuxi

                                    Zhangjiagang City Yiyang Pipe Producing Co., Ltd.

                                    Zhangjiagang

                                    Zhangjiagang Yichen Steel Tube Co., Ltd.

                                    Zhangjiagang“

            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Článok 2 sa uplatňuje od 9. decembra 2015.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Nariadenie Rady (ES) č. 926/2009 z 24. septembra 2009, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike (Ú. v. EÚ L 262, 6.10.2009, s. 19).

            (3)  Rozsudok Všeobecného súdu (druhá komora) z 29. januára 2014 vo veci T-528/09, Hubei Xinyegang Steel Co., Ltd./Rada Európskej únie, ECLI:EU:T:2014:35.

            (4)  Rozsudok Súdneho dvora (druhá komora) zo 7. apríla 2016 v spojených veciach C-186/14 P a C-193/14 P, ArcelorMittal Tubular Products Ostrava, a. s. a i./Hubei Xinyegang Steel Co., Ltd. a Rada Európskej únie/Hubei Xinyegang Steel Co., Ltd., ECLI:EU:C:2016:209.

            (5)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).

            (6)  Vykonávacie nariadenie Komisie (EÚ) 2015/2272 zo 7. decembra 2015, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Rady (ES) č. 1225/2009 ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike (Ú. v. EÚ L 322, 8.12.2015, s. 21).

            (7)  Rozsudok Všeobecného súdu (siedma komora) z 18. októbra 2018 vo veci T-364/16, ArcelorMittal Tubular Products Ostrava, a. s. a i./Európska komisia, ECLI:EU:T:2018:696.

            (8)  Vec T-364/16, § 67.

            (9)  Vec T-364/16, § 65.

            (10)  Vec T-364/16, § 68.

            (11)  Rozsudok Súdneho dvora (tretia komora) z 18. januára 2017, C-365/15, Wortmann/Hauptzollamt Bielefeld, EU:C:2017:19, body 35 až 39.


title: Vykonávacie nariadenie Komisie (EÚ) 2019/291 z 19. februára 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie platnosti schválenia účinných látok 1-naftylacetamidu, kyseliny 1-naftyloctovej, akrinatrínu, azoxystrobínu, fluazifopu-P, fluroxypyru, imazalilu, krezoxím-metylu, oxyfluorfenu, prochlorazu, prohexadiónu, spiroxamínu, teflutrínu a terbutylazínu (Text s významom pre EHP)

text:
                  20.2.2019

                  SK

                  Úradný vestník Európskej únie

                  L 48/17

         VYKONÁVACIE NARIADENIE KOMISIE (EÚ) 2019/291
         z 19. februára 2019,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie platnosti schválenia účinných látok 1-naftylacetamidu, kyseliny 1-naftyloctovej, akrinatrínu, azoxystrobínu, fluazifopu-P, fluroxypyru, imazalilu, krezoxím-metylu, oxyfluorfenu, prochlorazu, prohexadiónu, spiroxamínu, teflutrínu a terbutylazínu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti B prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky schválené v zmysle nariadenia (ES) č. 1107/2009.

                     (2)

                     Platnosť schválenia látok 1-naftylacetamid, kyselina 1-naftyloctová, akrinatrín, azoxystrobín, fluazifop-P, fluroxypyr, imazalil, krezoxím-metyl, oxyfluorfen, prochloraz, prohexadión, spiroxamín, teflutrín a terbutylazín končí k 31. decembru 2021.

                     (3)

                     Žiadosti o obnovenie platnosti schválenia účinných látok zahrnutých v tomto nariadení boli predložené v súlade s vykonávacím nariadením Komisie (EÚ) č. 844/2012 (3). Je však možné, že platnosť schválenia týchto látok skončí skôr, ako sa prijme rozhodnutie o obnovení ich schválenia, a to z dôvodov, na ktoré žiadateľ nemá vplyv. Preto treba predĺžiť obdobia platnosti ich schválenia v súlade s článkom 17 nariadenia (ES) č. 1107/2009.

                     (4)

                     Vzhľadom na čas a zdroje potrebné na dokončenie posúdenia žiadostí o obnovenie schválení veľkého počtu účinných látok, ktorých platnosť schválenia uplynie v rokoch 2019 až 2021, bol vo vykonávacom rozhodnutí Komisie C(2016) 6104 (4) stanovený pracovný program, v ktorom sú zoskupené podobné účinné látky a určené priority na základe zváženia ich bezpečnosti pre zdravie ľudí a zvierat alebo životné prostredie, ako sa stanovuje v článku 18 nariadenia (ES) č. 1107/2009.

                     (5)

                     Látky, v prípade ktorých sa predpokladá, že predstavujú nízke riziko, by mali v súlade s vykonávacím rozhodnutím C(2016) 6104 tvoriť prednostnú kategóriu. Platnosť schválenia uvedených látok by sa preto mala predĺžiť o čo možno najkratšie obdobie. V prípade účinnej látky prohexadión by sa toto obdobie malo predĺžiť o jeden rok vzhľadom na rozdelenie povinností a práce medzi členské štáty, ktoré vystupujú ako spravodajcovia a spoluspravodajcovia, ako aj vzhľadom na dostupné zdroje potrebné na posúdenie a rozhodovanie.

                     (6)

                     V prípade účinných látok, ktoré nepatria do prednostných kategórií vo vykonávacom rozhodnutí C(2016) 6104, by sa obdobie schválenia malo predĺžiť buď o dva, alebo o tri roky s prihliadnutím na aktuálny dátum skončenia platnosti schválenia, na to, že v súlade s článkom 6 ods. 3 vykonávacieho nariadenia (EÚ) č. 844/2012 sa má doplňujúca dokumentácia týkajúca sa účinnej látky predložiť najneskôr 30 mesiacov pred uplynutím platnosti schválenia s cieľom zohľadniť potrebu zabezpečenia vyváženého rozdelenia povinností a práce medzi členské štáty, ktoré vystupujú ako spravodajcovia a spoluspravodajcovia, ako aj vzhľadom na dostupné zdroje potrebné na posudzovanie a rozhodovanie. Preto je vhodné predĺžiť platnosť schválenia účinných látok 1-naftylacetamid, kyselina 1-naftyloctová, akrinatrín, fluazifop-P, prochloraz a spiroxamín o ďalšie dva roky a platnosť účinných látok azoxystrobín, fluroxypyr, imazalil, krezoxím-metyl, oxyfluorfen, teflutrín a terbutylazín o tri roky.

                     (7)

                     Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, v ktorých nebola predložená žiadna doplňujúca dokumentácia v súlade s vykonávacím nariadením (EÚ) č. 844/2012 do 30 mesiacov pred príslušným dátumom skončenia platnosti schválenia stanoveným v prílohe k tomuto nariadeniu, stanoví Komisia dátum skončenia platnosti na ten istý dátum ako pred prijatím tohto nariadenia alebo na najskorší dátum po ňom.

                     (8)

                     Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, keď Komisia prijatím nariadenia rozhodne o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, Komisia stanoví dátum skončenia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak Komisia prijatím nariadenia rozhodne o obnovení platnosti schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší možný dátum uplatňovania.

                     (9)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (4)  Vykonávacie rozhodnutie Komisie z 28. septembra 2016 o vypracovaní pracovného programu pre posudzovanie žiadostí o obnovenie schválení účinných látok, ktorých platnosť sa skončí v roku 2019, 2020 a 2021 v súlade s nariadením Európskeho parlamentu a Rady (ES) č. 1107/2009 (Ú. v. EÚ C 357, 29.9.2016, s. 9).

            PRÍLOHA
            Časť B prílohy k vykonávaciemu nariadeniu (EÚ) č. 540/2011 sa mení takto:

                        1.

                        v šiestom stĺpci v riadku 4, ktorý sa týka látky azoxystrobín, sa uvedený dátum skončenia platnosti schválenia nahrádza dátumom „31. decembra 2024“;

                        2.

                        v šiestom stĺpci v riadku 5, ktorý sa týka látky imazalil, sa uvedený dátum skončenia platnosti schválenia nahrádza dátumom „31. decembra 2024“;

                        3.

                        v šiestom stĺpci v riadku 6, ktorý sa týka látky prohexadión, sa uvedený dátum skončenia platnosti schválenia nahrádza dátumom „31. decembra 2022“;

                        4.

                        v šiestom stĺpci v riadku 7, ktorý sa týka látky spiroxamín, sa uvedený dátum skončenia platnosti schválenia nahrádza dátumom „31. decembra 2023“;

                        5.

                        v šiestom stĺpci v riadku 8, ktorý sa týka látky krezoxím-metyl, sa uvedený dátum skončenia platnosti schválenia nahrádza dátumom „31. decembra 2024“;

                        6.

                        v šiestom stĺpci v riadku 9, ktorý sa týka látky fluroxypyr, sa uvedený dátum skončenia platnosti schválenia nahrádza dátumom „31. decembra 2024“;

                        7.

                        v šiestom stĺpci v riadku 10, ktorý sa týka látky teflutrín, sa uvedený dátum skončenia platnosti schválenia nahrádza dátumom „31. decembra 2024“;

                        8.

                        v šiestom stĺpci v riadku 11, ktorý sa týka látky oxyfluorfen, sa uvedený dátum skončenia platnosti schválenia nahrádza dátumom „31. decembra 2024“;

                        9.

                        v šiestom stĺpci v riadku 12, ktorý sa týka látky 1-naftylacetamid, sa uvedený dátum skončenia platnosti schválenia nahrádza dátumom „31. decembra 2023“;

                        10.

                        v šiestom stĺpci v riadku 13, ktorý sa týka látky kyselina 1-naftyloctová, sa uvedený dátum nahrádza dátumom „31. decembra 2023“.

                        11.

                        v šiestom stĺpci v riadku 15, ktorý sa týka látky fluazifop-P, sa uvedený dátum nahrádza dátumom „31. decembra 2023“.

                        12.

                        v šiestom stĺpci v riadku 16, ktorý sa týka látky terbutylazín, sa uvedený dátum skončenia platnosti schválenia nahrádza dátumom „31. decembra 2024“;

                        13.

                        v šiestom stĺpci v riadku 19, ktorý sa týka látky akrinatrín, sa uvedený dátum skončenia platnosti schválenia nahrádza dátumom „31. decembra 2023“;

                        14.

                        v šiestom stĺpci v riadku 20, ktorý sa týka látky prochloraz, sa uvedený dátum skončenia platnosti schválenia nahrádza dátumom „31. decembra 2023“.